Trei bărbaţi au stat în apele reci ale râului Olt mai bine de 40 de minute, în speranţa că vor scăpa de o amendă. Vindeau ilegal peşte pe malul apei, la intrarea în Slatina, iar când i-au văzut pe jandarmi apropiindu-se, au sărit în apa rece ca gheaţa.



După aproape o oră, au ieşit din apă, iar jandarmii au chemat ambulanţa, pentru că negustorii intraseră în hipotermie. După ce au primit îngrijiri medicale, au fost duşi la sediul Jandarmeriei Slatina, pentru cercetări.

Au crezut că vor scăpa, pentru că apucaseră să arunce tot peştele în apă. Nu ştiau, însă, că jandarmii i-au filmat, așa că, în baza probelor video, s-au ales cu dosare penale.

Este prohibiție, iar pescuitul este interzis.